Boris Bernstein on eesti kunstiteaduse Suur Vana Mees. Seda tõsiasja kinnitasid statistiliselt Artishoki aastakokkuvõtted 2009: kõige enam mainitud nimi neis oli Boris Bernstein. Viimased aastakümned Ameerika Ühendriikides resideerunud eesti kunstiteadlaselt ilmus läinud aastal Eestis kaks tähelepanu pälvinud raamatut: "Visuaalne kujund ja kunstimaailm" ning  mälestusteraamat "Vana kaev". Aasta lõpus tegi ta ootamatu kunstiteadusliku  comebacki  Tartu Kunstimuuseumi kuuekümnendate ametlikule kunstile pühendatud ettekannete päeval "Tulevik sünnib täna".    Nii ei jäägi Artishokil muud üle, kui kuulutada 2009 Bernšteini aastaks. Tugev virtuaalne käepigistus ja  respect !    Sellega seoses toob Artishok TV teieni vanameistri eksklusiivse videoloengu "Karm stiil - siin  ja seal". Loeng on lindistatud Bernsteinide California kodus 2009. aasta augustis ja ainukordselt ette mängitud Tartu Kunstimuuseumis sama aasta septembris. Filmis perekond Bernstein, tõlkis ja subtiitrid lisas Mailis Hudilainen.    Lisaks vaata ka:  Gregor Tauli arvustust Kulka aastapreemia pälvinud kogumikule  "Visuaalne kujund ja kunstimaailm"  Martin Rünk`i intervjuud  Boris Bernsteiniga 2006. aasta Estonian Art`is      Artishoki toimetuse nimel Liisa Kaljula ja Indrek Grigor